དུས་རབས་སྔོན་མའི་ལོ་རབས་སུམ་ཅུ་པ་ནས་བཟུང་།ཁབ་ཁའི་གསུང་རྩོམ་དག་རྒྱལ་མཚམས་ལས་བརྒལ་ཏེ།སྔ་ཕྱིར་དབྱིན་ཇི་དང་ཧྥ་རན་སི།ཨ་མེ་རི་ཁ་སོགས་སུ་དར་ཞིང་།དེ་ནས་ཕྱིར་ཡོ་རོབ་ཏུ་ཁྱབ་པ་དང་།ཆབས་ཅིག་ཏུ་ལ་ཏིང་ཨ་མེ་རི་ཁ་དང་།ཨེ་ཤེ་ཡ།ཨ་ཧྥེ་རི་ཁ་སོགས་ཡུལ་གྲུ་མང་པོར་དར་ནས།རྒྱལ་ཁབ་མང་པོའི་སློབ་འབྲིང་གི་བསླབ་དེབ་ཏུ་བདམས་ཤིང་།སློབ་ཆེན་གྱི་ཁྲིད་སྟེེགས་སུ་ཡང་ཡང་སླེབས་མྱོང་བ་དང་།དེབ་དག་ཀྱང་སྐད་རིགས་མང་པོ་ལ་འགྱུར་ཏེ་ཡང་པར་བསྐྱར་པར་མང་དུ་བརྒྱབ་ཡོད།ཁོང་གི་གསུང་རྩོམ་སྐོར་གྱི་རྒྱལ་སྤྱིའི་རིག་གཞུང་ཚོགས་འདུའང་ལོ་གཉིས་རེར་ཐེངས་རེ་དང་།གསུང་ལ་དཔྱད་པ་བཏང་བའི་རྩོམ།གནམ་བདག་ཆོས་ལུགས་ནས་མར་ཁེ་སི་རིང་ལུགས་འཛིན་མཁན་སོགས་མང་པོས།སྤྱི་ཚོགས་རིག་པ་དང་ཆོས་ཀྱི་རིག་པ།སེམས་ཀྱི་རིག་པ།རྣམ་ཐར་རིག་པ།གཞི་གྲུབ་སྨྲ་བའི་མཚན་ཉིད་རིག་པ།སྣང་ཚུལ་གྱི་རིག་པ།སྐད་བརྡ་རིག་པ་སོགས་ཐབས་དང་ལམ་རྣམ་པ་སྣ་ཚོགས་ནི་དེ་བས་ཀྱང་བགྲང་གིས་མི་ལངས།